Zbiņeks Mihāleks

Zbiņeks Mihāleks (; dzimis 1982. gada 23. decembrī) ir čehu bijušais hokejists, aizsargs, Čehijas hokeja izlases dalībnieks.

Viņa brālis Milans Mihāleks arī ir profesionāls hokejists.

 Spēlētāja karjera 
Profesionāļa karjeru Mihāleks sāka 2002.—03. gada sezonā Amerikas hokeja līgas kluba Hjūstonas "Aeros" rindās. Jau nākamajā sezonā hokejists debitēja arī NHL, aizvadot 22 spēles Minesotas "Wild" rindās.

2005. gadā Mihāleks tika aizmainīts uz Fīniksas "Coyotes" rindām, tās sastāvā aizvadot nākamās piecas sezonas. 2010. gada vasarā hokejists pievienojās Pitsburgas "Penguins", taču pēc divām kluba sastāvā aizvadītām sezonām tika aizmainīts uz "Coyotes". "Coyotes" rindās hokejists spēlēja līdz 2015. gada martam, kad tika aizmainīts uz Sentluisas "Blues". 2016. gada vasarā atgriezās "Coyotes", noslēdzot ar komandu divu gadu līgumu. Karjeras laikā Mihāleks NHL kopumā aizvadījis 13 sezonas, 784 spēlēs atzīmējoties ar 178 rezultativitātes punktiem.

 Ārējās saites 

Kategorija:1982. gadā dzimušie
Kategorija:Čehijas hokejisti
Kategorija:Minesotas "Wild" spēlētāji
Kategorija:Arizonas "Coyotes" spēlētāji
Kategorija:Pitsburgas "Penguins" spēlētāji
Kategorija:Sentluisas "Blues" spēlētāji
Kategorija:Hokejisti 2010. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:Dienvidčehijas apgabalā dzimušie